**H O T Ă R Â R E**

**privind modificarea Hotărârii Consiliului Județean Cluj nr. 180/2017 pentru aprobarea Proiectului ”Creșterea eficienței energetice a clădirilor cantină și internat din cadrul Liceului Tehnologic Special SAMUS” și a cheltuielilor legate de proiect, cu modificările ulterioare**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 83 din 17.05.2021 privind modificarea Hotărârii Consiliului Județean Cluj nr. 180/2017 pentru aprobarea Proiectului ”Creșterea eficienței energetice a clădirilor cantină și internat din cadrul Liceului Tehnologic Special SAMUS” și a cheltuielilor legate de proiect, cu modificările ulterioare. propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 17.495/13.05.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 17656/14.05.2021 şi Avizul cu nr. 17.495 20.05.2021 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Proiectul ”Creșterea eficienței energetice a clădirilor cantină și internat din cadrul Liceului Tehnologic Special SAMUS” , cod SMIS 114513;
* Contractul de finanțare nr. 3085/18.09.2018;

Luând în considerare

* art. 2, ale art. 3 alin. (2), ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, ale art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 221 din Legea privind achizițiile publice nr. 98/2016, cu modificările și completările ulterioare
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergență, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;
* Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor / proiectelor de investiții finanțate din fonduri publice, cu modificările și completările ulterioare
* Hotărârii Consiliului Județean Cluj nr. 152/2012 privind aprobarea Strategiei de Dezvoltare a Judetului Cluj pentru perioada 2014-2020;

Fiind îndeplinite prevederile cuprinse la art. 182 alin. (4), corobarate cu cele ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 180/ 2017 pentru aprobarea Proiectului ”Creșterea eficienței energetice a clădirilor cantină și internat din cadrul Liceului Tehnologic Special SAMUS” și a cheltuielilor legate de proiect, cu modificările ulterioare, se modifică după cum urmează:

1. Art. 2 se modifică și are următorul conținut:

**”Art. 2.** Se aprobă valoarea totală a Proiectului ”Creșterea eficienței energetice a clădirilor cantină și internat din cadrul Liceului Tehnologic Special SAMUS**”**, în cuantum de 7.166.879,15 lei (inclusiv TVA).”

1. Art. 3 se modifică și are următorul conținut:

**”Art. 3.** Se aprobă contribuția proprie a Județului Cluj, compusă din 2% din valoarea eligibilă a proiectului, în cuantum de 43.225,75 lei (inclusiv TVA), reprezentând cofinanțarea Proiectului ”Creșterea eficienței energetice a clădirilor cantină și internat din cadrul Liceului Tehnologic Special SAMUS” și din cheltuielile neeligibile ale proiectului în cuantum de 5.005.591,64 lei (inclusiv TVA).”

**Art. II.** Prezenta hotărâre se comunică Direcţiei Generale Buget-Finanţe, Resurse Umane; Direcției Dezvoltare și Investiții; Scolii Profesionale Speciale SAMUS, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 86 din 27 mai 2021**

Prezenta hotărâre a fost adoptată cu 30 de voturi “pentru”, fiind astfel respectate prevederile legale privind majoritatea de voturi necesară.